Pafo di argil-diski
Pafo di argil-diski, pafar argil-diski, esas sporto praktikata sur granda libera tereno. Per eskopeto pafesas argil-diski, probante frakasar oli.

De origino pafar argil-diski facesis por mantenar onua habileso di chaso dum vintro. L'argil-disko remplasis vivant animali, quale kolombi, anadi, hani, lepori e kunikli.

Dum l'Olimpiala Ludi en Paris, 1900 on liberigis e mortigis 300 kolombi. L'enorma quanteso de sango e plumi koaktis l'organizuro serchar alternativo por la vivant uceli. Depos l'Olimpiala Ludi en Stockholm, 1912 unesma-foye pafo di argil-diski esis oficala Olimpiala sporto, remplasante por sempre pafar vivant uceli.

sporti
Olimpiala Ludi